wickkiey/tamil-wikipedia-chunked huggingface dataset:
# மங்கோலியர்களின் இந்தியப் படையெடுப்புகள்

வீரர்கள் குறித்த ஒரு சுவரோவியம், மங்கோலியத் தேசிய அருங்காட்சியகம், உலான் பத்தூர், மங்கோலியா.]]  
1221 முதல் 1327 வரை மங்கோலியப் பேரரசு பல்வேறு படையெடுப்புகளை இந்தியத் துணைக்கண்டத்தின் மீது நடத்தியது. அப்படையெடுப்புகளில் பிற்காலப் படையெடுப்புகள் பெரும்பாலும் மங்கோலியப் பூர்வீகம் உடைய கரவுனாக்கள் என்ற இனத்தவர்களாலேயே நடத்தப்பட்டன. மங்கோலியர்கள் துணைக்கண்டத்தின் பகுதிகளைப் பல தசாப்தங்களுக்கு ஆக்கிரமித்திருந்தனர். மங்கோலியர்கள் இந்தியாவிற்குள் கால்பதித்து பழைய தில்லியின் வெளிப்புறப் பகுதிகளை அடைந்தபோது தில்லி சுல்தானகமானது அவர்களுக்கு எதிராக ஒரு பதில் தாக்குதல் நடத்தியது. அத்தாக்குதலில் மங்கோலிய இராணுவமானது தீவிர தோல்விகளை அடைந்தது.
# மங்கோலியர்களின் இந்தியப் படையெடுப்புகள்

## பின்புலம்

சமர்கந்திலிருந்து இந்தியாவிற்கு ஜலாலுதீன் மிங்புர்னுவைத் துரத்திக்கொண்டு வந்த செங்கிஸ் கான் 1221இல் நடந்த சிந்து ஆற்று யுத்தத்தில் அவரைத் தோற்கடித்தார். ஜலாலுதீனைத் தொடர்ந்து துரத்துவதற்காக இரண்டு தியுமன்களைத் (20,000 படைவீரர்கள்) தனது தளபதிகளான தோர்பே மற்றும் பாலா ஆகியோர்களின் தலைமையில் அனுப்பி வைத்தார். ஜலாலுதீனை இலாகூர் பகுதி முழுவதும் மங்கோலியத் தளபதியான பாலா துரத்தினார். முல்தான் மாகாணத்தின் வெளிப் பகுதிகளையும் தாக்கினார். ஒரு கட்டத்தில் இலாகூரின் வெளிப் பகுதிகளைக் கூடச் சூறையாடினார். தனது படைவீரர்களை மீண்டும் சேர்த்த ஜலாலுதீன் யுத்தத்தில் தப்பிப் பிழைத்தவர்களைக் கொண்டு ஒரு சிறிய இராணுவத்தை அமைத்தார். தில்லி சுல்தானகத்தின் துருக்கிய ஆட்சியாளர்களிடம் கூட்டணி அல்லது தஞ்சம் அடைவதற்கான முயற்சிகளில் ஈடுபட்டார். ஆனால் அவரது கோரிக்கைகள் சம்சுத்தீன் இல்த்துத்மிசால் நிராகரிக்கப்பட்டன.  
ஜலாலுதீன் பஞ்சாபின் உள்ளூர் ஆட்சியாளர்களை எதிர்த்துப் போர் புரிந்தார். ஆனால் திறந்த வெளியில் பல ஆட்சியாளர்களால் தோற்கடிக்கப்பட்டார். பின்னல் ஜலாலுதீன் பஞ்சாபின் வெளிப் பகுதிகளுக்கு பின்வாங்கினார். முல்தானில் அடைக்கலம் அடைந்தார்.  
சிந்து மாகாணத்தின் உள்ளூர் ஆளுநருக்கு எதிராக ஜலாலுதீன் சண்டையிட்டுக் கொண்டிருந்த போது தெற்கு ஈரானின் கிர்மான் மாகாணத்தில் எழுச்சி ஏற்பட்டதைக் கேட்டறிந்தார். உடனே தெற்குப் பலுசிஸ்தான் வழியாக அம்மாகாணத்தை நோக்கி அவர் பயணித்தார். ஜலாலுதீனுடன் கோர் மற்றும் பெஷாவரில் இருந்து வந்த படைகளும் இணைந்து கொண்டன. அப்படையில் கல்ஜி, துர்கோமன் மற்றும் கோரி பழங்குடியினங்களைச் சேர்ந்த வீரர்களும் இருந்தனர். தன்னுடைய புதிய கூட்டாளிகளுடன் கஜினியை நோக்கி ஜலாலுதீன் அணி வகுத்தார். ஜலாலுதீனை வேட்டையாடுவதற்காக நியமிக்கப்பட்ட துர்தை தலைமையிலான மங்கோலியப் படையை ஜலாலுதீன் தோற்கடித்தார். வெற்றி பெற்ற ஜலாலுதீனின் கூட்டாளிகள் போரில் கிடைத்த பொருட்களைப் பிரித்துக் கொள்வதில் சண்டையிட ஆரம்பித்தனர். இறுதியாகக் கல்ஜி, துர்கோமன் மற்றும் கோரிப் பழங்குடியினத்தவர்கள் ஜலாலுதீனை அப்படியே விட்டு விட்டுப் பெஷாவருக்குத் திரும்பினர். இந்த நிகழ்வு நடந்து முடிந்த நேரத்தில் செங்கிஸ் கானின் மூன்றாவது மகனான ஒக்தாயி கான் மங்கோலியப் பேரரசின் பெரிய கானாகப் பதவியில் அமர்ந்திருந்தார். கானால் அனுப்பப்பட்ட சோர்மகான் எனும் மங்கோலியத் தளபதி ஜலாலுதீனைத் தாக்கித் தோற்கடித்தார். இவ்வாறாகக் குவாரசமிய ஷாவின் அரசமரபு முடிவுக்கு வந்தது.
# மங்கோலியர்களின் இந்தியப் படையெடுப்புகள்

## மங்கோலியர்கள் காஷ்மீரைக் கைப்பற்றுதல்

1235க்குப் பிறகு சிறிது காலத்தில் மற்றொரு மங்கோலியப் படை காஷ்மீர் மீது படையெடுத்தது. பல வருடங்களுக்குத் தருகச்சியை (நிர்வாக ஆளுநர்) அங்கு நிலைநிறுத்தியது. காஷ்மீர் மங்கோலியச் சார்புப் பகுதியானது. அந்நேரத்தில் ஒடோச்சி என்ற பெயருடைய ஒரு காஷ்மீரிய புத்த குருவும் மற்றும் அவரது சகோதரர் நமோ என்பவரும் ஒக்தாயி கானின் அரசவைக்கு வருகை புரிந்தனர். பெஷாவரை மற்றொரு மங்கோலியத் தளபதியான பக்சக் தாக்கினார். ஜலாலுதீனிடம் இருந்து பிரிந்த பழங்குடியினத்தவரின் இராணுவத்தைத் தோற்கடித்தார். ஏனெனில் அவர்கள் மங்கோலியர்களுக்கு ஒரு அச்சுறுத்தலாக விளங்கினர். பெரும்பாலும் கல்ஜிகளாக இருந்த அந்தப் பழங்குடியினத்தவர்கள் முல்தானுக்குத் தப்பி ஓடினர். பிறகு தில்லி சுல்தானகத்தின் இராணுவத்தில் சேர்த்துக் கொள்ளப்பட்டனர். 1241ஆம் ஆண்டின் குளிர் காலத்தில் மங்கோலிய இராணுவமானது சிந்து சமவெளி மீது படையெடுத்தது. லாகூரை முற்றுகையிட்டது. எனினும் டிசம்பர் 30, 1241 அன்று முங்கேட்டு தலைமையிலான மங்கோலியர்கள் தில்லி சுல்தானகத்திடம் இருந்து விலகுவதற்கு முன் இலாகூர் நகர மக்களைக் கொன்றனர். அதே வருடத்தில் (1241) பெரிய கான் ஒக்தாயி இறந்தார்.  
1254-55இல் காஷ்மீரிகள் புரட்சி செய்தனர். 1251இல் பெரிய கானாகப் பதவியேற்ற மோங்கே கான் தனது தளபதிகளான சலி மற்றும் தகுதரை காஷ்மீர் அவையை மாற்றம் செய்ய நியமித்தார். மேலும் அவர் காஷ்மீரின் தருகச்சியாகப் புத்த குரு ஒடோச்சியை நியமித்தார். எனினும் காஷ்மீர் மன்னர் ஸ்ரீநகரில் ஒடோச்சியைக் கொலை செய்தார். காஷ்மீர் மீது படையெடுத்த சலி மன்னரைக் கொன்று புரட்சியை ஒடுக்கினர். அதன் பிறகு பல வருடங்களுக்கு மங்கோலியப் பேரரசின் ஒரு பகுதியாகக் காஷ்மீர் தொடர்ந்தது.
# மங்கோலியர்களின் இந்தியப் படையெடுப்புகள்

## தில்லி சுல்தானகத்துடனான மோதல்கள்

தில்லி இளவரசரான ஜலாலுதீன் மசூத், மங்கோலியத் தலைநகரான கரகோரத்திற்குத் தனது அண்ணனிடம் இருந்து அரியணையைக் கைப்பற்ற மோங்கே கானின் உதவியைப் பெறுவதற்காக 1248இல் பயணம் செய்தார். மோங்கே பெரிய கானாக முடி சூட்டப்பட்ட பொழுது ஜலாலுதீன் மசூத் இவ்விழாவில் பங்கேற்று மோங்கேயிடமிருந்து உதவியை வேண்டினார். மசூத் தனது பூர்வீக உரிமையை பெற உதவுமாறு சலிக்கு மோங்கே ஆணையிட்டார். முல்தான் மற்றும் இலாகூர் மீது வெற்றிகரமான தாக்குதல்களைச் சலி நடத்தினார். ஹெராத்தின் பட்டத்து இளவரசனான சம் அல்-தின் முகமது கர்ட் மங்கோலியர்களுடன் இத்தாக்குதலில் இணைந்து செயல்பட்டார். இலாகூர், குஜா மற்றும் சோட்ரா ஆகிய இடங்களின் ஆட்சியாளராக ஜலாலுதீன் நியமிக்கப்பட்டார். 1257இல் சிந்து மாகாணத்தின் ஆளுநர் தனது முழு பகுதியையும் மோங்கேயின் தம்பியான குலாகு கானுக்குத் தர முன்வந்தார். அதற்குப் பதிலாக தில்லியிலுள்ள தனது ஆட்சியாளர்களிடமிருந்து பாதுகாத்துக் கொள்ள மங்கோலியப் பாதுகாப்பை வேண்டினார். குலாகு சலி பகதூர் தலைமையில் ஒரு பலம் வாய்ந்த இராணுவத்தைச் சிந்து மாகாணத்திற்கு அனுப்பினார். 1257ஆம் ஆண்டின் குளிர்காலம் - 1258 ஆம் ஆண்டின் புது வருட பிறப்பு நேரத்தில் சலி நோயன் சிந்து மாகாணத்திற்குள் நுழைந்தார். முல்தானிலிருந்த கோட்டைப் பாதுகாப்புகளை அகற்றினார். சிந்து நதியில் இருக்கும் தீவுக் கோட்டையான பக்கரை இவரது படைகள் பலப்படுத்தி இருக்கலாம் என்று கருதப்படுகிறது.  
ஆனால் குலாகு தில்லி சுல்தானகத்தின் மீது பெரியதொரு படையெடுப்பை எடுக்க மறுத்து விட்டார். சில வருடங்களுக்குப் பிறகு குலாகுவுக்கும் தில்லி சுல்தான்களுக்கும் இடையில் ஏற்பட்ட தூதுவ தொடர்புகள் அவர்கள் அமைதியை வேண்டினர் என்பதை நமக்கு உணர்த்துகின்றன.  
கியாசுத்தீன் பால்பனின் (ஆட்சி: 1266–1287) மனதை ஆட்கொண்டிருந்த ஒரு நினைவானது மங்கோலியப் படையெடுப்பால் ஏற்படும் ஆபத்து ஆகும். இக்காரணத்திற்காக அவர் கட்டுக்கோப்பான ஒரு இராணுவத்தைத் துல்லியமாகத் தாக்கக் கூடிய அளவிற்கு அமைத்திருந்தார். இதற்காகப் பால்பன் பாதிக்கப்படாத அல்லது பொறாமை குணம் உடைய தலைவர்களைப் பதவியில் அமர்த்துவதைத் தவிர்த்தார். இந்துக்களின் கையில் அதிகாரத்தை கொடுக்க மறுத்தார். மேலும் அவர் எப்பொழுதுமே தனது தலை நகருக்கு அருகிலேயே தங்கியிருந்தார். தூரப் பகுதிகளில் நடக்கும் போர்களுக்குச் செல்வதைத் தவிர்த்தார்.  
இந்தியா மீதான பெரிய அளவிலான மங்கோலியப் படையெடுப்புகள் நின்று போயின. இந்தச் சூழ்நிலையைப் பயன்படுத்தித் தில்லி சுல்தான்கள் முல்தான், உச் மற்றும் இலாகூர் ஆகிய எல்லைப்புறப் பட்டணங்களை மீட்டெடுத்தனர். மேலும் குவாரசமியா அல்லது மங்கோலியப் படையெடுப்பாளர்களுடன் இணைந்த உள்ளூர் ரானாக்கள் மற்றும் ராய்களுக்குத் தண்டனை கொடுக்க இந்தச் சூழ்நிலையைப் பயன்படுத்திக் கொண்டனர்.  
மங்கோலியப் படையெடுப்புகளின் விளைவாகத் தில்லி சுல்தானகத்தில் தஞ்சமடைந்த பெரிய எண்ணிக்கையிலான பழங்குடியினங்கள் வட இந்தியாவில் இருந்த அதிகார அமைப்பை மாற்றின. கல்ஜி பழங்குடியினம் பழைய தில்லி சுல்தான்களிடமிருந்து அதிகாரத்தைக் கைப்பற்றியது. விரைவிலேயே இந்தியாவின் பிற பகுதிகளுக்கும் தங்களது அதிகாரத்தை விரிவுபடுத்தியது. இதே காலகட்டத்தில் (1300) இந்தியாவுக்குள் மங்கோலியப் படையெடுப்புகள் மீண்டும் தொடங்கின.
# மங்கோலியர்களின் இந்தியப் படையெடுப்புகள்

## சகதாயி கானரசு-தெகலாவிப் போர்கள்

### தில்லி சுல்தானகத்தின் மேம்பாடு

நடுக்கால ஆதாரங்கள் படையெடுத்து வந்த மங்கோலியர்கள் இலட்சக்கணக்கில் இருந்ததாகக் கூறுகின்றன. அந்நேரத்தில் நடு ஆசியா அல்லது மத்திய கிழக்கில் இருந்த மங்கோலியக் குதிரைப் படையினரின் ஒரு தோராயமான மொத்த எண்ணிக்கையானது 1,50,000 படை வீரர்களே ஆகும். இந்த ஆதாரங்களில் குறிப்பிடப்பட்டுள்ள மங்கோலியத் தளபதிகளின் எண்ணிக்கையானது, எவ்வளவு மங்கோலிய வீரர்கள் படையெடுப்புகளில் பங்கு பெற்றனர் என்பதைப் பற்றிய ஒரு தெளிவை நமக்கு உணர்த்தும். அத்தளபதிகள் அநேகமாக ஒரு தியுமன் படை வீரர்களுக்கு மட்டுமே தலைமை தாங்கி இருக்க வேண்டும். ஒரு தியுமன் என்பது பெயரளவில் 10,000 வீரர்களை உள்ளடக்கியதாகும். இந்தப் படையெடுப்புகள் செங்கிஸ் கானின் பல்வேறு வழித்தோன்றல்கள் அல்லது மங்கோலிய இராணுவத்தின் படைப்பிரிவுகளின் தளபதிகளால் தலைமை தாங்கப்பட்டன. இத்தகைய படைகளின் அளவானது 10,000 முதல் 30,000 குதிரைப் படையினர் ஆகும். ஆனால் தில்லியில் இருந்த வரலாற்றாளர்கள் 1,00,000-2,00,000 குதிரைப் படையினரைக் கொண்டிருந்ததாக மிகைப்படுத்திக் கூறினர்.
# மங்கோலியர்களின் இந்தியப் படையெடுப்புகள்

## சகதாயி கானரசு-தெகலாவிப் போர்கள்

### சகதாயிகளின் வளர்ச்சி

மற்றும் அதன் அண்டை நாடுகள்.]]
1260களில் மங்கோலியப் பேரரசின் உள்நாட்டு யுத்தம் ஆரம்பித்தபோது நடு ஆசியாவைச் சகதாயி கானரசுத் தனது கட்டுப்பாட்டுக்குள் வைத்திருந்தது. அதன் தலைவராக 1280கள் முதல் துவா என்பவர் இருந்தார். அவர் கய்டு கானுக்கு அடுத்த இடத்தில் இருந்தார். ஆப்கானித்தானில் செயல்பட்டுக் கொண்டிருந்த துவா இந்தியாவுக்கும் மங்கோலிய ஆட்சியை நீட்டிக்க முயற்சிகள் செய்தார். இஸ்லாமிய சமயத்தையும் நெகுதர் இனத்தையும் சேர்ந்த ஆளுநரான அப்துல்லா, சகதாயி கானின் நான்காவது தலைமுறை வழித்தோன்றல் ஆவார். அவர் 1292இல் தனது படையுடன் பஞ்சாபின் மீது படையெடுத்தார். ஆனால் அவர்களது முன்வரிசைப் படையானது தோற்கடிக்கப்பட்டு அதன் தலைவர் உல்கு, கல்ஜியின் சுல்தானான ஜலாலுதீனால் சிறைப் பிடிக்கப்பட்டார். இவ்வாறாகப் பிடிக்கப்பட்ட 4,000 மங்கோலியக் கைதிகள் இஸ்லாம் மதத்திற்கு மாற்றப்பட்டு தில்லிக்குக் கொண்டு வரப்பட்டு "புதிய முஸ்லிம்கள்" என்ற பெயருடன் வாழ ஆரம்பித்தனர். அவர்கள் வாழ்ந்த பகுதி சரியாக முகலாயபுரம் என்று பெயரிடப்பட்டது. 1296–1297இல் சகதாயி தியுமன்கள் தில்லி சுல்தானகத்தால் பலமுறை தோற்கடிக்கப்பட்டன.
# மங்கோலியர்களின் இந்தியப் படையெடுப்புகள்

## சகதாயி கானரசு-தெகலாவிப் போர்கள்

### ஜரன்-மஞ்சூர் யுத்தம்

பின்னர் மங்கோலியர்கள் ஜலாலுதீனுக்குப் பின்வந்த அலாவுதீனின் ஆட்சிக்காலத்தில் வட இந்தியா மீது தொடர்ந்து படையெடுத்தனர். குறைந்தது இருமுறையாவது அவர்கள் நல்ல படைபலத்துடன் வந்தனர். 1297ஆம் ஆண்டின் குளிர்காலத்தில் சகதாயி நோயனான காதர் தனது இராணுவத்துடன் வந்து பஞ்சாப் பகுதியைச் சூறையாடினார். மேலும் அவர் கசூர் வரை முன்னேறி வந்தார். 1298ஆம் ஆண்டு பிப்ரவரி 6ஆம் தேதி உலுக் கான் (மற்றும் ஜாபர் கான்) தலைமை தாங்கிய அலாவுதீனின் இராணுவமானது படையெடுப்பாளர்களைத் தோற்கடித்தது.
# மங்கோலியர்களின் இந்தியப் படையெடுப்புகள்

## சகதாயி கானரசு-தெகலாவிப் போர்கள்

### செக்வான் முற்றுகை

1298–99ஆம் ஆண்டின் பிற்பகுதியில் ஒரு மங்கோலிய இராணுவமானது (தப்பியோடிய கரவுனாக்களாக இருந்திருக்க வாய்ப்பிருந்துள்ளது) சிந்து பகுதி மீது படையெடுத்தது. சிவிஸ்தான் கோட்டையை ஆக்கிரமித்தது. அவர்கள் நெகுதர் இனத்தில் இருந்து தப்பித்தவர்களாக இருப்பதற்கே வாய்ப்புகள் அதிகம் என கருதப்படுகிறது. இந்த மங்கோலியர்கள் ஜாபர்கானால் தோற்கடிக்கப்பட்டனர். அவர்களில் குறிப்பிடத்தக்க எண்ணிக்கையிலானவர்கள் கைது செய்யப்பட்டு தில்லிக்கு கைதிகளாகக் கொண்டு வரப்பட்டனர். அந்த நேரத்தில் அலாவுதீனின் இராணுவத்தின் முக்கியப் படையானது உலுக் கான் மற்றும் நுஸ்ரத் கான் ஆகியவர்களால் தலைமை தாங்கப்பட்டு குஜராத்தை சூறையாடிக் கொண்டிருந்தது. இந்த இராணுவம் குஜராத்தில் இருந்து தில்லிக்கு திரும்பி வந்துகொண்டிருந்த பொழுது இதிலிருந்த மங்கோலிய வீரர்களில் சிலர் தங்களுக்கு கொடுக்க வேண்டிய *கும்ஸ்* (சூறையாடப்பட்ட பொருட்களை பிரித்துக் கொடுப்பதில் ஐந்தில் ஒரு பங்கு) காரணமாகக் கலகம் செய்தனர். இந்தக் கலகமானது ஒடுக்கப்பட்டது. தில்லியில் இருந்த கலகக்காரர்களின் குடும்பங்கள் கடுமையாகத் தண்டிக்கப்பட்டன.
# மங்கோலியர்களின் இந்தியப் படையெடுப்புகள்

## சகதாயி கானரசு-தெகலாவிப் போர்கள்

### கிளி யுத்தம்

1299ஆம் ஆண்டின் பிற்பகுதியில் துவா தனது மகன் குத்லுக் கவாஜாவை தில்லியை வெல்வதற்காக அனுப்பினார். அலாவுதீன் தனது இராணுவத்தை டில்லிக்கு அருகில் கிளி என்ற இடத்திற்குக் கொண்டு சென்றார். போரைத் தாமதப்படுத்த முயன்றார். இராணுவ உதவிப் பொருட்கள் பற்றாக்குறை காரணமாக மங்கோலியர்கள் பின் வாங்குவார்கள் என நம்பினார். அதே நேரத்தில் தனது மாகாணங்களிலிருந்து வலுவூட்டல் படைகள் வந்து சேரும் என நம்பினார். ஆனால் அலாவுதீனின் தளபதியான ஜாபர் கான் அலாவுதீனின் அனுமதியின்றி மங்கோலிய இராணுவத்தைத் தாக்கினார். மங்கோலியர்கள் தோற்று ஓடுவதுபோல் ஓட ஆரம்பித்தனர். ஜாபர் கானின் இராணுவத்தைத் தங்களைப் பின் தொடருமாறு வரச்செய்து பொறியில் சிக்க வைத்தனர். படையெடுப்பாளர்கள் மீது கடுமையான சேதத்தை விளைவித்த பின்னர் ஜாபர்கான் மற்றும் அவரது வீரர்கள் கொல்லப்பட்டனர். சில நாட்களுக்குப் பிறகு மங்கோலியர்கள் பின்வாங்கினர். அவர்களது தலைவர் குத்லுக் கவாஜா படுகாயமடைந்தார். திரும்பிச் செல்லும் வழியில் இறந்தார்.
# மங்கோலியர்களின் இந்தியப் படையெடுப்புகள்

## சகதாயி கானரசு-தெகலாவிப் போர்கள்

### தில்லி முற்றுகை

1302-03இன் குளிர் காலத்தில் அலாவுதீன் ககதியர்களின் தலைநகரான வாராங்கலைச் சூறையாடத் தனது இராணுவத்தை அனுப்பினார். சித்தூரை முற்றுகையிடத் தானே கிளம்பினார். பாதுகாப்பின்றி இருந்த தில்லியைக் கவனித்த மங்கோலியர்கள் 1303ஆம் ஆண்டின் ஆகத்து மாதவாக்கில் மற்றொரு படையெடுப்பை ஆரம்பித்தனர். படையெடுப்பாளர்கள் வரும் முன்பே தில்லிக்கு அலாவுதீன் சென்றடைந்தார். ஆனால் ஒரு வலிமையான தற்காப்பை அமைப்பதற்கு அவருக்குப் போதிய நேரம் கிடைக்கவில்லை. அந்நேரத்தில் கட்டப்பட்டுக் கொண்டிருந்த சிரி கோட்டையில் ஒரு முகாம் அமைத்து கடுமையான பாதுகாப்புடன் அவர் தங்கியிருந்தார். தில்லி மற்றும் அதன் அண்டைப் பகுதிகளை மங்கோலியர்கள் சூறையாடினர். ஆனால் சிரி கோட்டையை வெல்ல முடியாத காரணத்தால் இறுதியாகப் பின்வாங்கினர். மங்கோலியர்களுடன் ஏற்பட்ட இந்த நெருக்கமான சண்டை மங்கோலியர்கள் இந்தியாவிற்கு வருவதற்கான பாதைகள் முழுவதும் இருந்த கோட்டைகள் மற்றும் இராணுவ இருப்பை வலிமையாக்க அலாவுதீனைத் தூண்டியது. மேலும் ஒரு வலிமையான இராணுவத்தை பராமரிக்கத் தேவையான போதிய அளவு வருமானத்தை உறுதி செய்வதற்காக அலாவுதீன் தொடர்ச்சியான பொருளாதாரச் சீர்திருத்தங்களைச் செயல்படுத்தினார்.  
இந்த நிகழ்வுகளுக்குச் சிறிது காலத்திற்குப் பிறகு துவா கான், யுவான் ககான் தெமுர் ஒல்ஜெய்டுவுடன் நடந்து கொண்டிருந்த சண்டைகளை நிறுத்த விரும்பினார். 1304ஆம் ஆண்டு வாக்கில் மங்கோலியக் கானரசுகளுக்கு இடையில் ஒரு பொதுவான அமைதி அறிவிக்கப்பட்டது. இதன்மூலம் யுவான் அரசமரபு மற்றும் மேற்கு கானரசுகளுக்கு இடையில் இருந்த சண்டை நிறுத்தப்பட்டது. இவ்வாறாக சுமார் 25 வருடங்களுக்கு நீடித்தது. இது நடந்த உடனேயே துவா கான் இந்தியா மீது ஒரு கூட்டு மங்கோலியத் தாக்குதலை நடத்த முன்மொழிந்தார். ஆனால் அந்தப் படையெடுப்பு பொருள்வயமாக்கப்படவில்லை.
# மங்கோலியர்களின் இந்தியப் படையெடுப்புகள்

## சகதாயி கானரசு-தெகலாவிப் போர்கள்

### அம்ரோகா யுத்தம்

1305ஆம் ஆண்டு திசம்பர் மாதத்தில் துவா மீண்டும் ஒரு இராணுவத்தை அனுப்பினார். அந்த இராணுவமானது கடுமையான காவலுடன் இருந்த தில்லி நகரத்தைத் தாண்டி தென்கிழக்கு திசையில் இமயமலை அடிவாரத்தின் வழியே கங்கைச் சமவெளிக்கு முன்னேறியது. மாலிக் நாயக்கால் தலைமை தாங்கப்பட்ட அலாவுதீனின் 30,000 வீரர்களைக் கொண்ட வலிமையான குதிரைப்படை அம்ரோகா யுத்தத்தில் மங்கோலியர்களைத் தோற்கடித்தது. பெரும் எண்ணிக்கையிலான மங்கோலியர்கள் கைது செய்யப்பட்டுக் கொல்லப்பட்டனர்.
# மங்கோலியர்களின் இந்தியப் படையெடுப்புகள்

## சகதாயி கானரசு-தெகலாவிப் போர்கள்

### இராவி யுத்தம் (1306)

1306இல் அனுப்பப்பட்ட மற்றொரு மங்கோலிய இராணுவம் இராவி ஆறு வரை முன்னேறியது. வரும் வழியில் இருந்த பகுதிகளைச் சூறையாடியது. இந்த இராணுவத்தில் மூன்று பிரிவுகள் இருந்தன. அவை கோபேக், இக்பால்மண்ட் மற்றும் தை-பு ஆகியவர்களால் தலைமை தாங்கப்பட்டன. மாலிக்கபூர் தலைமை தாங்கிய அலாவுதீனின் படைகள் படையெடுப்பாளர்களை உறுதியுடன் தோற்கடித்தன.
# மங்கோலியர்களின் இந்தியப் படையெடுப்புகள்

## சகதாயி கானரசு-தெகலாவிப் போர்கள்

### தில்லியின் பதில் தாக்குதல்கள்

அதே வருடத்தில் மங்கோலியக் கானான துவா இறந்தார். அவருக்கு அடுத்து அரியணைக்கு யார் வருவது என்ற சண்டையில் இந்தியா மீதான மங்கோலியப் படையெடுப்புகள் நின்று போயின. இந்த சந்தர்ப்பத்தைப் பயன்படுத்திக்கொண்ட அலாவுதீனின் தளபதியான மாலிக் துக்ளக் தற்கால ஆப்கானித்தானில் இருந்த மங்கோலியப் பகுதிகளின் மீது அடிக்கடித் தாக்குதல்களை நடத்தினார்.
# மங்கோலியர்களின் இந்தியப் படையெடுப்புகள்

## பிற்கால மங்கோலியப் படையெடுப்புகள்

1320இல் ஜுல்ஜு (துலுச்சா) தலைமையிலான கரவுனாக்கள் ஜீலம் பள்ளத்தாக்கு வழியாக எவ்வித எதிர்ப்புமின்றி காஷ்மீருக்குள் நுழைந்தனர். ஜுல்ஜுவுக்கு ஒரு பெரிய தொகையைக் கொடுப்பதன் மூலம் அவரைப் பின் வாங்க வைக்க காஷ்மீர் மன்னர் சுகாதேவா முயற்சித்தார். மங்கோலியர்களை எதிர்க்க படையை ஆயத்தமாக்க முடியாத சுகாதேவா கிசுத்துவாருக்குத் தப்பி ஓடினார். காஷ்மீர் மக்கள் ஜுல்ஜுவின் கருணையை எதிர்பார்க்கும் நிலைக்குத் தள்ளப்பட்டனர். மங்கோலியர்கள் குடியிருப்புகளை எரிக்க ஆரம்பித்தனர். ஆண்களைக் கொன்றனர். பெண்கள் மற்றும் குழந்தைகளை அடிமைகளாக்கினர். லார் கோட்டையில் மன்னரின் தளபதியான இராமச்சந்திராவின் கீழ் தஞ்சம் அடைந்திருந்த மக்கள் மட்டும் பாதுகாப்புடன் இருந்தனர். படையெடுப்பாளர்கள் எட்டு மாதங்களுக்குக் குளிர்காலம் தொடங்கும் வரை தங்களது அழிப்பைத் தொடர்ந்து நடத்தினர். பிரினால் வழியாக திரும்பி செல்லும்போது திவாசார் மாவட்டத்தில் ஏற்பட்ட கடுமையான பனிப்பொழிவு காரணமாக ஜுல்ஜு தன் வீரர்கள் மற்றும் கைதிகள் பெரும்பாலானவர்களைப் பறிகொடுத்தார்.  
சுல்தானகத்தில் கல்ஜிக்களுக்குப் பிறகு துக்ளக் அரசமரபு ஆட்சிக்கு வந்தபோது அடுத்த பெரிய மங்கோலியப் படையெடுப்பு நடைபெற்றது. 1326இல் தர்மசிரின் தில்லிக்கு அமைதியை ஏற்படுத்துவதற்காகத் தூதுவர்களை அனுப்பினார். 1327இல் தர்மசிரின் தலைமையிலான சகதாயி மங்கோலியர்கள் எல்லைப்புறப் பட்டணங்களான லம்கான் மற்றும் முல்தானைச் சூறையாடினர். தில்லியை முற்றுகையிட்டனர். தனது சுல்தானகத்தை அதிகமான பாதிப்பிலிருந்து காப்பாற்றுவதற்காக துக்ளக் ஆட்சியாளர் ஒரு பெரிய தொகையை மங்கோலியர்களுக்கு கொடுத்தார். தர்மசிரின் குராசான் பகுதியையும் தாக்கியிருந்தார். இதன் காரணமாக ஈல்கானரசு அரசமரபின் அபு சயித்துடன் தர்மசிரினுக்கு எதிராக ஒரு கூட்டணியை ஏற்படுத்த முகமது பின் துக்ளக் முயற்சித்தார். ஆனால் தர்மசிரினுக்கு எதிராகத் தாக்குதல் நடத்தக் கூடிய அளவிற்கு அந்த முயற்சி பொருள்வயமாக்கப்படவில்லை. தர்மசிரின் புத்த மதத்தைப் பின்பற்றினார். ஆனால் பிற்காலத்தில் இஸ்லாம் மதத்திற்கு மாறினார். சகதாயி கானரசிலிருந்த மத ரீதியான பிரச்சினைகள் மங்கோலியர்களைப் பிரிப்பதில் ஒரு காரணியாக விளங்கின.  
தர்மசிரினின் தில்லி முற்றுகைக்குப் பிறகு இந்தியாவின் மேல் பெரிய அளவிலான படையெடுப்புகள் மங்கோலியர்களால் நடத்தப்படவில்லை. எனினும் வடமேற்குப் பகுதியில் இருந்த பல உள்ளூர் அரசுகளில் சிறு குழுக்களாக மங்கோலியர்கள் இராணுவத்தில் பணியாற்றினர். அமீர் கசகான் என்பவர் வட இந்தியா மீது தனது கரவுனாக்கள் மூலம் தாக்குதலை நடத்தினார். மேலும் அவர் 1350ஆம் ஆண்டு தில்லி சுல்தான் முகமது பின் துக்ளக்கிற்கு உதவி புரிவதற்காகப் பல்லாயிரக்கணக்கான வீரர்களை துக்ளக்கின் நாட்டில் நடந்த கலகத்தை ஒடுக்குவதற்காக அனுப்பினார்.
# மங்கோலியர்களின் இந்தியப் படையெடுப்புகள்

## தைமூர் மற்றும் பாபர்

தில்லியின் சுல்தானான நசீரல்தீன் மஹ்மும் துக்ளக்கைத் தோற்கடிக்கிறார்.]]
வழிவந்த துருக்கிய-மங்கோலிய வழித்தோன்றலான பாபர்.]]  
தில்லி சுல்தான்கள் மங்கோலியா மற்றும் சீனாவில் இருந்த யுவான் அரசமரபு, மற்றும் பாரசீகம் மற்றும் மத்திய கிழக்கில் இருந்த ஈல்கானரசு ஆகிய அரசுகளுடன் நட்புறவை வளர்த்துக் கொண்டனர். 1338வாக்கில் தில்லியின் சுல்தான் முகமது பின் துக்ளக், தோகோன் தெமுரின் (பேரரசர் ஹுயிசோங்) தலைமையிலான யுவான் அவைக்கு மொராக்கோவைச் சேர்ந்த பயணியான இபின் பட்டுடாவை தூதராக அனுப்பி வைத்தார். இபின் பட்டுடா கொண்டுசென்ற பரிசுப் பொருட்களில் 200 அடிமைகளும் இருந்தனர்.  
அந்த நேரத்தில் சகதாயி கானரசானது பல நாடுகளாகப் பிரிந்தது. மூர்க்கமான மங்கோலியத் துருக்கியத் தலைவரான தைமூர் நடு ஆசியா மற்றும் அதன் எல்லைக்கு அப்பாற்பட்ட பகுதிகளைத் தனது கட்டுப்பாட்டுக்குள் கொண்டு வந்தார். தைமூரின் இரு கொள்கைகளானவை ஏகாதிபத்தியம் மற்றும் இஸ்லாமியமயமாக்கம் ஆகியவை ஆகும். தைமூர் தனது பேரரசில் இருந்த மங்கோலியப் பழங்குடியினங்களைப் பல்வேறு பகுதிகளுக்கு இடம் மாற்றினார். தன்னுடைய சொந்த இராணுவத்தில் துருக்கிய மக்களுக்கு முன்னுரிமை கொடுத்தார். மேலும் தைமூர் சகதாயி கானரசு முழுவதும் இஸ்லாமிய நம்பிக்கைக்கு முன்னுரிமை கொடுத்தார். இவரது பேரரசில் ஷரியா சட்டங்கள் பின்பற்றப்பட்டன. செங்கிஸ் கானின் ஷாமன் மதச் சட்டங்கள் புறக்கணிக்கப்பட்டன. போர் தொடங்குவதற்காகவும் நாட்டின் செல்வத்தைக் கொள்ளையடிப்பதற்கும் தைமூர் இந்தியாவின் மீது 1398ஆம் ஆண்டு படையெடுத்தார்.  
தைமூரின் பேரரசானது சிதறுண்டது. அவரது வழித்தோன்றல்கள் நடு ஆசியாவைத் தங்களது கட்டுப்பாட்டுக்குள் வைத்திருக்கத் தவறினர். இதனால் அப்பேரரசு பல்வேறு சிற்றரசுகளாகப் பிரிந்தது. சகதாயி மங்கோலியர்கள் மற்றும் தைமூர் ஆகியோரின் வழித்தோன்றல்கள் அருகருகே வசித்து கொண்டு சில நேரங்களில் சண்டையிட்டும் சில நேரங்களில் திருமண பந்தங்களை ஏற்படுத்திக் கொண்டும் வாழ்ந்தனர்.  
இவ்வாறான ஒரு திருமண பந்தத்தின் மூலம் பிறந்தவர் தான் முகலாயப் பேரரசை நிறுவிய பாபர். பாபரின் தாய் தாஷ்கண்டை ஆண்ட மங்கோலியக் கான்களின் குடும்பத்திலிருந்து வந்தவர் ஆவார். பாபர் தைமூரின் உண்மையான வழித்தோன்றல் ஆவார். தைமூரின் நம்பிக்கைகளை அவரும் கொண்டிருந்தார். செங்கிஸ் கானின் விதிகள் மற்றும் ஒழுங்குமுறைகள் குறைபாடுள்ளவை என்று கருதிய பாபர் "அவற்றிற்கு தெய்வீகத் தன்மையுடைய அதிகாரம் இல்லை" என்று குறிப்பிட்டுள்ளார்.  
பாபரின் சொந்தத் தாய் மங்கோலியப் பெண்ணாக இருந்த போதிலும், மங்கோலிய இனத்தை பாபருக்குப் பிடிக்கவில்லை. மங்கோலியர்களுக்கு எதிராகப் பாபர் தனது சுயசரிதையில் கடினமான சொற்களைப் பயன்படுத்தியுள்ளார்:  
:"முகலாயர்கள் ஒரு தேவதை இனம் என்றால், அது மோசமாக இருக்கும்,
:தங்கத்தில் கூட எழுதுங்கள், முகலாய பெயர் மோசமாக இருக்கும்."  
பாபர் காபூலை ஆக்கிரமித்து இந்திய துணைக்கண்டத்தின் மீது படையெடுக்கத் தொடங்கிய போது சகதாயி கானரசில் இருந்து வந்த முந்தைய படையெடுப்பாளர்களைப் போலவே அவரும் முகலாயர் என்றே அழைக்கப்பட்டார். தைமூரின் படையெடுப்பு கூட மங்கோலியப் படையெடுப்பு என்றே கருதப்பட்டது. ஏனெனில் மங்கோலியர்கள் நடு ஆசியாவை நீண்ட காலத்திற்கு ஆட்சிபுரிந்து அங்கு வாழ்ந்த மக்களுக்குத் தங்களது பெயரை வழங்கினர்.
# உமா ராமராவ்

**கே. உமா ராமராவ்** (K. Uma Rama Rao) (பிறப்பு:1938 சூலை 4 - இறப்பு: 2016 ஆகஸ்ட் 27 ) **உமா மகேஸ்வரி** என்ற இயற்பெயருடன் பிறந்த இவர் ஓர் இந்திய குச்சிபுடி நடனக் கலைஞரும், நடன இயக்குநரும், ஆராய்ச்சி அறிஞரும், எழுத்தாளரும் மற்றும் நடன ஆசிரியரும் ஆவார். 1985 ஆம் ஆண்டில் இந்தியாவின் ஐதராபாத்தில் நிறுவப்பட்ட இலாஸ்யா பிரியா நடன அமைப்பின் நிறுவனராகவும் மற்றும் இயக்குநராகவும் இருந்தார்.  
2003 ஆம் ஆண்டில், குச்சிபுடியில் இவரது பங்கிற்காக சங்கீத நாடக் அகாடமி விருதை இந்தியாவின் இசை, நடனம் மற்றும் நாடகத்திற்கான தேசிய அகாடமி வழங்கியது. இவர் சங்கீத நாடக அகாடமி மூலம் இந்திய அரசின் கலாச்சாரத் துறையால் வழங்கப்பட்ட தேசிய மூத்த சக கூட்டாளர் என்பதையும் பெற்றவராவார்.
# உமா ராமராவ்

## ஆரம்பகால வாழ்க்கை மற்றும் கல்வி

ஆந்திராவின் விசாகப்பட்டினத்தைச் சேர்ந்த ஒரு 'வாடாடி' குடும்பத்தில் முனைவர் வி. வி. கிருஷ்ண ராவ் மற்றும் சௌபாக்கியம் ஆகியோருக்கு 1938 சூலை 4 ஆம் தேதி "உமா மகேஸ்வரி" என்ற பெயரில் பிறந்தார். இலக்கியம், இசை மற்றும் நடனம் ஆகியவற்றில் மிகுந்த ஆர்வம் கொண்ட புகழ்பெற்ற அறிஞர்களின் பின்னணியைக் கொண்ட இவரது குடும்பத்தினரால் ஊக்கப்படுத்தப்பட்ட இவர், ஆச்சார்யா பி. வி. நரசிம்மராவ், பத்மசிறீ முனைவர் நடராஜ இராம கிருட்டிணா, பிரம்மசிறீ வேதாந்தம் லட்சுமி நாராயண சாஸ்திரி போன்ற குருக்களிடமிருந்து 5 வயதிலிருந்தே நடனத்தில் பயிற்சி தொடங்கினார். குரு பக்கிரிசுவாமி பிள்ளை மற்றும் குரு சி. ஆர். ஆச்சார்யா ஆகியோரிடம் குச்சிபுடி, பரதநாட்டியம் மற்றும் சடங்கு நடன மரபுகளில் பயிற்சி மேற்கொண்டார். இந்த பண்டைய பாரம்பரிய கலை வடிவங்களின் தத்துவார்த்த மற்றும் நடைமுறை அம்சங்களில் இவர் தேர்ச்சி பெற்றார். இவரது ஆரம்ப ஆண்டுகளில், இவரது சகோதரி சுமதி கௌசலுடன் சேர்ந்து, இவர் தனது குருக்களின் தனிப்பட்ட வழிகாட்டுதலின் கீழ் பல இடங்களில் பல சந்தர்ப்பங்களில் நடனங்களை நிகழ்த்தினார். 1953 மற்றும் 55 காலகட்டங்களில், அப்போதைய சென்னை (மெட்ராஸ்) அரசாங்கத்தால் நடத்தப்பட்ட பாரம்பரிய இசை மற்றும் நடன பாடங்களில் தேர்ச்சி பெற்றார். இந்த நடனப் பாரம்பரியத்தை இளைய தலைமுறையினருக்கு அனுப்ப இவருக்கு கற்பித்திருந்த இவரது குருவான முனைவர் நடராஜ இராமகிருட்டிணனின் ஆசீர்வாதங்களுடன் தனது தொழில் வாழ்க்கையைத் தொடங்கினார்.  
ஐதராபாத்தின் உஸ்மானியா பல்கலைக்கழகத்தில் பொருளாதாரத்தில் முதுகலை பட்டம் பெற்றுள்ளார்.
# உமா ராமராவ்

## ஆரம்பகால வாழ்க்கை மற்றும் கல்வி

### இலாஸ்யா பிரியா நடன நிறுவனம்

1985 ஆம் ஆண்டில் ஆந்திராவின் ஐதராபாத்தில் *இலாஸ்யா பிரியா* என்ற நடன நிறுவனத்தை நிறுவினார். இது குச்சிபுடி மற்றும் பாரத நாட்டியம் ஆகியவற்றின் பாரம்பரிய நடன மரபுகளில் கோட்பாட்டு மற்றும் நடைமுறை அம்சங்களில் பயிற்சியளிக்கிறது. மாநில அரசு மற்றும் பல்கலைக்கழக தேர்வுகளின் பல்வேறு நிலைகளுக்கு அவர்களை தயார்படுத்துகிறது. இலாஸ்யா பிரியா நடனப் பள்ளி இந்திரா காந்தி தேசிய திறந்த பல்கலைக்கழகத்தின் இணைந்த ஒரு ஆய்வு மையமாகும்.
# உமா ராமராவ்

## விருதுகள் மற்றும் கௌரவங்கள்

நடனக் கலை மீதான இவரது அர்ப்பணிப்பு, மற்றும் சேவையை அங்கீகரிக்கும் விதமாக இவருக்கு பல விருதுகளும், கௌரவங்களும் வழங்கப்பட்டுள்ளது. அவற்றில் மதிப்புமிக்க ஒரு சில:  
ஆந்திரப் பிரதேச அரசு இவருக்கு கலா நீராஞ்சனம் மற்றும் சிறந்த ஆசிரியர் ஆகிய விருதுகளை வழங்கி கௌரவித்தது.  
வட அமெரிக்காவின் புனித அன்னமாச்சார்யா திட்டத்திலிருந்து (எஸ்.பி.என்.ஏ)] சிறீகலா பூர்ணா விருது வழங்கப்பட்டது.  
ஐதராபாத்தின் பொட்டி ஸ்ரீராமுலு தெலுங்கு பல்கலைக்கழகம் பிரதிபா புரஸ்கார் என்பதை வழங்கியது.  
இந்திய குடியரசுத் தலைவர் கலாமின் கைகளிலிருந்து 2004 அக்டோபர் 26 அன்று புதுதில்லியில் உள்ள விக்யான் பவனில் சங்கீத நாடக அகாதமி விருதினை பெற்றார்.
# பத்துப் பாகை நிலநடுக் கோட்டு நீரிணை

**பத்து பாகை நிலநடுக் கோட்டு நீரிணை** (Ten Degree Channel) என்பது பூமியை புவியியல் முறைப்படி பிரிப்பதற்காக உருவாக்கப்பட்ட நில நடுக்கோட்டில் அமைந்துள்ள நிலப்பகுதிகளைக்குறிக்கும். இவற்றில் வங்காள விரிகுடா பகுதியில் அமைந்துள்ள இந்தியாவிற்குச் சொந்தமான அந்தமான் நிக்கோபார் தீவுகளும் ஒன்றாகும். இவற்றில் அந்தமான், நிக்கோபார் என இரண்டு தீவுகளாக மொத்தம் 572 தீவுகள் உள்ளன. இத்தீவானது இந்தியாவின் ஒன்றியப் பகுதி ஆகும்.
# தொலைக்காட்சி என் (டிவிஎன்)

**டிவிஎன்** என்பது தென் கொரியா நாட்டு கொரிய மொழிப் பொழுதுபோக்குத் தொலைக்காட்சி அலைவரிசையாகும். இந்த அலைவரிசை 9 அக்டோபர் 2006 ஆம் ஆண்டு சி.ஜே.என்.எம் சி.ஜே இ & எம் என்ற நிறுவனத்தால் ஆரம்பிக்கப்பட்டது. இந்த தொலைக்காட்சியில் தொடர்கள், செய்திகள், விளையாட்டு மற்றும் பொழுது போக்கு நிகழ்ச்சிகள் ஒளிபரப்புச் செய்யப்பட்டு வருகின்றதன.
# தாரா பீயர்

**தாரா பீயர்** (நீ பிரவுன்) (*Tara Beier*) என்பவர் ஒரு கனடா நாட்டைச் சேர்ந்த அமெரிக்கப் பாடகர் மற்றும் பாடலாசிரியர் ஆவார்.
# தாரா பீயர்

## ஆரம்ப கால வாழ்க்கை

பீயர் கனடாவின் வான்கூவர் நகரத்தில் பிறந்தார். இவரது தந்தை பிலிப்பைன்சு வம்சாவளியையும், தாய் பிரிட்டிசு ஆத்திரிய மற்றும் இசுக்காட்லாந்து வம்சாவளியையும் சேர்ந்தவர்களாவர் பீயரின் தந்தை ஒரு சிகையலங்கார நிபுணர் மற்றும் முடிதிருத்தும் கடையின் உரிமையாளராக இருந்தார். இவரது தாயார் ஒரு சிறு வணிக தொழில்முனைவோர். தாத்தா கனடாவின் விக்டோரியாவில் பியானோ கலைஞராகப் பணிபுரிந்தார்.  
பீயரின் குழந்தை பருவத்தில் இவரது குடும்பம் அடிக்கடி இடம்பெயர்ந்தது. இதனால் மூன்று வெவ்வேறு தொடக்கப் பள்ளிகளிலும், மூன்று வெவ்வேறு உயர்நிலைப் பள்ளிகளிலும் பீயர் கல்வி பயின்றார். மிகவும் சிறிய கிராமம் ஒன்றில் இவர்களுடைய குடும்பம் ஒரு குறிப்பிட்ட காலத்தில் வசித்தது. அங்குதான் பீயருக்கு விலங்குகள் மற்றும் இயற்கையின் மீதான அன்பு வளர்ந்தது. குதிரையேற்றத்தில் ஆர்வம் கொண்ட வீராங்கனையாகவும் இவர் ஆனார். சவாரி செய்வதற்கு வசதியாக சீக்கிரம் எழுந்திருக்க வேண்டுமென்பதற்காக பீயர் பெரும்பாலும் குதிரைக் கொட்டிகளில் தூங்குவார். பீயர் குதிரை சவாரி பயிற்சியை தொடர்ந்து மேற்கொள்வது அவருடைய குடும்பத்தினரால் ஏற்றுக்கொள்ள முடியவில்லை. எனவே இவரிடம் இருந்து பெற்றோர் சிலகாலம் பிரிந்து வாழ்ந்தனர், பின்னர் சமரசமாயினர். தனது குழந்தைப் பருவம் கடினமானதாகவும், சில நேரங்களில் குழப்பமானதாகவும் இருந்ததாக பீயர் விவரிக்கிறார். இச்சூழல் சிறு வயதிலிருந்தே தனக்கு பெரும் சுதந்திர உணர்வைத் தந்தது என்றும் பீயர் கூறுகிறார். வெற்றிபெறுவதற்கு தனது பெற்றோர் பெரும் அழுத்தத்தை உண்டாக்கியதாகவும் பீயர் கூறியுள்ளார் என்ற ஆவணப்படத்தை இவர் எழுதி தயாரித்தார். இது பர்மிய அகதி மற்றும் முன்னாள் புரட்சிகர போராளியான லெர் வா லோ போவின் கதையை அடிப்படையாகக் கொண்டது. புகழ்பெற்ற நாட்டுப்புற பாடகரும் ஆர்வலருமான பஃபி சைன்ட்-மேரியின் 1966 தொலைக்காட்சி நேர்காணலை சிறப்பிக்கும் ஒரு ஆவணப்படமான *கவர்ட்* என்ற பெயரிலான ஒரு பிறப்புரிமை தொடர்பான ஒரு திரைப்படத்தை இவர் எழுதி நடித்தார். சைன்ட்-மேரியின் முக்கியக் கதாபாத்திரத்தில் பீயர் நடித்தார். இந்த படம் வெளியானதைத் தொடர்ந்து, இவர் இசைக் குறிப்புகளை எழுதத் தொடங்கினார். பீயர் தனது துவக்க ஆண்டுகளில் நடிகையாக பணியாற்றினார், சுயாதீன படங்களில் தோன்றினார். *இட் ரிமெய்ன்ஸ் அன்செய்ட்* என்ற குறும்படத்தில் இவர் நடித்தார், இது இரட்டை இசைக்கலைஞர்களான டெகன் மற்றும் சாரா ஆகியோரால் இசையமைக்கப்பட்டு ஆதரிக்கப்பட்டது.
# தாரா பீயர்

## ஆரம்ப கால வாழ்க்கை

#### திரைப்பட விழாக்கள் மற்றும் பாராட்டுகள்

அவரது திரைப்படம் *ஐ மெட் எ மேன் ஃப்ரம் பர்மா* வான்கூவர் சர்வதேச திரைப்பட விழா திட்டத்தில் ஏற்றுக்கொள்ளப்பட்டது.  2014 ஆம் ஆண்டில், டொராண்டோவில் நடந்த திரைப்பட விழாவில் பீயரின் திரைப்படமான கவர்ட் சிறந்த பரிசோதனை படப் பிரிவில் வென்றது. மேலும் டொராண்டோ சர்வதேச திரைப்பட விழா, விஸ்லர் திரைப்பட விழா மற்றும் பல சர்வதேச திரைப்பட விழாக்களிலும் ஏற்றுக்கொள்ளப்பட்டது.
# தாரா பீயர்

## ஆரம்ப கால வாழ்க்கை

### இசை வாழ்க்கை

பஃபி சைன்ட்-மேரி வேடத்தில் நடித்தது பியருக்கு இசையில் கவனம் செலுத்த ஊக்கமளித்தது. கிரேட் லேக் நீச்சல் *வீரர்களின்* பிரட் ஹிக்கின்ஸ் தயாரித்த தனது முதல் ஆல்பமான *ஹீரோ & தி சேஜ் ' * ஐ 2016 இல் வெளியிட்டார் *.* இந்த ஆல்பத்தின் பாடல்கள் நல்ல வரவேற்பைப் பெற்றன மேலும் கனடா முழுவதும் உள்ள வானொலி நிலையங்களில் குறிப்பிடத்தக்க அளவு ஒலிபரப்பப்பட்டன.  
பீயர் பின்னர் கிராமி விருது பெற்ற தயாரிப்பாளர் டக் போஹமுடன் “Forgiveness” என்ற ஒற்றை பாடலை வெளியிட்டார். பின்னர் இவர் டொராண்டோ, பெர்லின், லாஸ் ஏஞ்சல்ஸ், சான் பிரான்சிஸ்கோ மற்றும் நியூயார்க் முழுவதும் தனது இசைக்குழுவுடன் சுற்றுப்பயணம் செய்தார்.  
பீயரின் இசை நாட்டுப்புற, இசை மற்றும் பாப் ஆகியவற்றின் கலவை என்று கூறப்படுகிறது.
# தாரா பீயர்

## இசை சரிதம்

### ஆல்பங்கள்

- *ஹீரோ & தி சேஜ்* (2016)
# தாரா பீயர்

## இசை சரிதம்

### ஒற்றை பாடல் மற்றும் பிற

- *கலிபோர்னியா 1970* (2017)
- *போர்கிவென்ஸ்* (2017)
- *டாக்டர் பிரவுன்* (2018)
# தாரா பீயர்

## தனிப்பட்ட வாழ்க்கை

நிவியா தொலைக்காட்சி விளம்பரத்தில் பணிபுரியும் போது, தாரா திரைப்படத் தயாரிப்பாளர் டென்னிஸ் பீயரை சந்தித்தார். இருவரும் திருமணமாகி தற்போது லாஸ் ஏஞ்சல்ஸ், சி.ஏ மற்றும் ஜோசுவா ட்ரீ, சி.ஏ ஆகிய இடங்களில் வசிக்கின்றனர், முன்பு ஹாம்பர்க், பெர்லின் மற்றும் டொராண்டோவில் வசித்து வந்தனர்.  
தனது தந்தையுடன் ஒருபோதும் தல்லுறவு தனக்கு இருந்தது இலை என்று பீயர் வெளிப்படையாக ஒப்புக் கொண்டார். கொரில்லா போர் காரணமாக இவரது தாத்தா பிலிப்பைன்சில் கொல்லப்பட்டார். அந்த நிகழ்வின் அதிர்ச்சி தனது தந்தையை பாதித்தது என்றும், அவர் வளர்ந்த பிறகு தன் மகளுடனான ஆரோக்கியமான உறவைவைத் தடுத்ததாகவும் இவர் நம்புகிறார்.
# 91ஆவது அகாதமி விருதுகள்

**91ஆவது அகாதமி விருதுகள்** வழங்கும் விழா கலிபோர்னியா, லாஸ் ஏஞ்சலஸ் நகரில் 2019 பிப்ரவரி 24 ஆம் தேதி டால்பி அரங்கத்தில் நடைபெற்றது. 2018 ஆம் ஆண்டு வெளிவந்த திரைப்படங்களுக்கு, இருபத்தி நான்கு பிரிவுகளில், வழங்கப்படும் இவ்விருதுகளில் சிறந்த திரைப்படமாக *கிறீன் புக்* திரைப்படம் தேர்வு செய்யப்பட்டது.
# 91ஆவது அகாதமி விருதுகள்

## தேர்வு மற்றும் பரிந்துரை

### விருதுகள்

| * ***கிறீன் புக்* – சிம் பர்க், சார்லஸ் வெஸ்லர், பிரையன் கியூரி, பீட்டர் பரெலி மற்றும் நிக் வல்லெலொங்கா**
***பிளாக் பான்தர்* – கேவின் பிகே
** *பிளாக்குளான்ஸ்மென்* – சான் மெக்கிட்டரிக், ஜேசம் புளூம், ரேமண்டு மேன்பீல்டு, ஜோர்டன் பீல் மற்றும் இசுப்பைக் லீ
** *பொகீமியன் இராப்சொடி* – கிரகாம் கிங்
** *தி பேவரைட்* – செசி டெம்ப்சி, எட் குயினி, லீமகிடே மற்றும் யார்கோசு லந்திமோஸ்
***ரோமா* – கேபிரியெல்லா ராட்ரிகெஸ் மற்றும் அல்போன்சா குயூரான்
**எ ஸ்டார் இசு பார்ன்'' – பில்ன் கெர்பர், பிராட்லி கூப்பர் மற்றும் லைனெட் டேய்லர்
***வைஸ்* – டெட் கார்ட்னர், செரெமி கீல்னர், ஆடம் மெக்கே மற்றும் கெவின் மெஸ்சிக் | * **அல்போன்சா குயூரான் – *ரோமா***
** இசுப்பைக் லீ – *பிளாக்குளான்ஸ்மென்*
** பவெல் பாவ்லிகவுஸ்கி – *கோல்டு வார்*
** யார்கோசு லந்திமோஸ் – *தி பேவரைட்*
** ஆடம் மெக்கே – *வைஸ்* |  |
| --- | --- | --- |
| * **ராமி மலேக் – *பொகீமியன் இராப்சொடி* இல் பிரெட்டி மெர்குயூரி ஆக**
**கிரிஸ்டியன் பேல் – *வைஸ்* இல் டிக் சேனி ஆக
** பிராட்லி கூப்பர் – எ ஸ்டார் இசு பார்ன்''
** வில்லெம் டஃபோ – *அட் எடர்னிட்டிஸ் கேட்* இல் வின்சென்ட் வான் கோ ஆக
**விக்கோ மோர்டென்சென் – *கிறீன் புக்* | * **ஒலிவியா கோல்மன் – *தி பேவரைட்* இல் அரசி ஆன் ஆக**
** யலிட்சா அபரிசியோ – *ரோமா*
** கிளென் குளோசு– *தி வைஃப்*
** லேடி காகா – எ ஸ்டார் இசு பார்ன்''
** மெலிசா மெக்கார்தி – *கன் யு எவர் பர்கிவ் மீ?* |  |
| * **மகெர்சலா அலி– *கிறீன் புக்* இல் டான் ஷர்லி ஆக**
** ஆடம் டிரைவர் – *பிளாக்குளான்ஸ்மென்*
** சாம் எல்லியட்டு – எ ஸ்டார் இசு பார்ன்''
** ரிச்சர்டு கிராண்ட்– *கன் யு எவர் பர்கிவ் மீ?*
** சாம் ராக்வெல் – *வைஸ்* இல் ஜார்ஜ் வாக்கர் புஷ் ஆக | * **ரெஜினா கிங் – ''இஃப் பீல் ஸ்டிரீடு குட் டால்க்**'
** ஏமி ஆடம்சு – *வைஸ்*
** மரினா டி டவிரா – *ரோமா*
** எம்மா ஸ்டோன் – *தி பேவரைட்*
** ரேச்சல் வய்ஸ் – *தி பேவரைட்* |  |
| * ***கிறீன் புக்* – நிக் வல்லெலொங்கா, பிரையன் கியூரி மற்றும் பீட்டர் பரெலி**
** *தி பேவரைட்* – டெபோரா டேவிசு மற்றும் தோனி மெக்னமாரா
** *பர்ஸ்டு ரிபார்ம்* – பவுல் சிரேடர்
** *ரோமா* – அல்போன்சா குயூரான்
** *வைஸ்* – ஆடம் மெக்கே | * ***பிளாக்குளான்ஸ்மென்* – சார்லி வாச்டெல், டேவிட் ரபினொவிட்ஸ், கெவின் வில்மாட் மற்றும் இசுப்பைக் லீ** |  |
| * ***சுபைடர்மேன்:இன்டு த சுபைடர்வர்சு* – பாப் பெர்சிசெட்டி, பீட்டர் ராம்சி, ராட்னி ராத்மன், பீல் லோர்ட் மற்றும் கிறிஸ்டோபர் மில்லர்** | * ***ரோமா* (எசுப்பானியம்) – அல்போன்சா குயூரான் ஆல் இயக்கப்பட்டது** |  |
| * ***பிறீ சோலோ*** | * **''பீரியடு. எண்ட் ஆஃப் தி சென்டென்சு'&nbsp;– ராய்கா செடாப்ச்சி மற்றும் மெலிசா பர்டன்** |  |
| * **''ஸ்கின்** | * **''பாவு** |  |
| * ***பிளாக் பான்தர்* – லுட்விக் கர்ரான்சன்** | * **"சேல்லோ" *எ ஸ்டார் இசு பார்ன்* – லேடி காகா, மார்க் ரான்சன், [அந்தோனி ராஸ்சொமேன்டோ மற்றும் ஆன்ட்ரு வையட்** |  |
| * ***பொகீமியன் இராப்சொடி*** | * ***பொகீமியன் இராப்சொடி*** |  |
| * ***பிளாக் பான்தர்*** | * ***ரோமா* – அல்போன்சா குயூரான்** |  |
| * ***வைஸ்*** | * ***பிளாக் பான்தர்* – ரூத் கார்டர் ** |  |
| * ***பொகீமியன் இராப்சொடி* – ஜான் ஒட்மன்** | * ***பர்ஸ்டு மேன்*** | } |
# 91ஆவது அகாதமி விருதுகள்

## *நினைவஞ்சலி*

50 கலைஞர்களுக்கு நினைவஞ்சலி செலுத்தப்பட்டது. குறிப்பிடத்தக்கவர்களில் சில:  
- பெர்னார்டோ பெர்டோலூசி – தயாரிப்பாளர், எழுத்தாளர்
- ஸ்டான் லீ – காமிக் எழுத்தாளர், தயாரிப்பாளர்
# ஜோக்கர் (2019 திரைப்படம்)

***ஜோக்கர் (ஆங்கிலம்: Joker)*** 2019 ஆம் ஆண்டில் வெளிவந்த ஐக்கிய அமெரிக்கத் திரில்லர் திரைப்படமாகும். இத்திரைப்படத்தினை டாட் பிலிப்சு எழுதி இயக்கியுள்ளார். டிசி காமிக்ஸ் கதாப்பாத்திரங்களைக் கொண்டு இத்திரைப்படம் எழுதி எடுக்கப்பட்டுள்ளது. ஜோக்குவின் பீனிக்சு, ரொபேர்ட் டி நீரோ, சாசி பீட்சு, பிராசெஸ் கான்ராய், பிரெட் கல்லன், கிளென் பிலெஷ்சியர், பில் கேம்ப், ஷியா விகம், மற்றும் மார் மேரன் ஆகியோர் நடித்துள்ளனர். இத்திரைப்படம் வார்னர் புரோஸ். பிக்சர்சு, டிசி பிலிம்சு, மற்றும் ஜாயிண்டு எபர்டு ஆகிய தயாரிப்பு நிறுவனங்களால் தயாரிக்கப்பட்டது.  
2016 ஆம் ஆண்டில் இத்திரைப்படத்தினை டாட் பிலிப்சு உருவாக்க ஆரம்பித்தார். மார்ட்டின் ஸ்கோர்செசியின் *டாக்சி டிரைவர்* மற்றும் *த கிங் ஆஃப் காமெடி* ஆகிய திரைப்படங்களின் தாக்கம் பெரிதும் இருக்கிறது. இத்திரைப்படம் நியூயார்க்கு நகரம், செர்சி நகரம், மற்றும் நுவார்க் ஆகிய இடங்களில் படமாக்கப்பட்டது. பேட்மேன் திரைப்பட வரலாற்றில் முதன்முறையாக இத்திரைப்படத்திற்கு ஆர்-மதிப்பிடப்பட்டது (பெரியவர்கள் மட்டும் பார்க்கலாம்).  
*ஜோக்கர்* ஆகத்து 31, 2019 அன்று வெனிசு திரைப்படத் திருவிழாவில் வெளியிடப்பட்டது. அங்கு *தங்கச் சிங்கம்* விருதினை வென்றது. பின்னர் ஐக்கிய அமெரிக்காவில் அக்டோபர் 4, 2019 அன்று வெளியானது. விமர்சகர்களை இத்திரைப்படம் இரண்டாக பிரித்தது. பீனிக்சின் நடிப்பும் திரைப்படத்தின் இசையும் பெரிதும் பாராட்டப்பட்டது. ஆனால் இத்திரைப்படத்தின் கருமை தொனியும், வன்முறையை போற்றும் காட்சிகளும் பெரிதும் விமர்சனம் செய்யப்பட்டன. *த டார்க் நைட் ரைசஸ்* திரையிடப்பட்ட போது 2012 அவுரோரா துப்பாக்கிச் சூடு நிகழ்ந்த திரையரங்கம் இத்திரைப்படத்தினை காட்சியிட மறுத்தது. இவற்றை மீறி பல வருவாய் சாதனைகளை ஈட்டியது. ஒரு பில்லியன் ஐக்கிய அமெரிக்க டாலர்கள் வருவாயினை ஈட்டி, இம்மைற்கல்லினை தாண்டிய முதல் ஆர்-மதிப்பிடப்பட்ட திரைப்படம் என்ற பெருமையினைப் பெற்றது. 2019 இல் வெளிவந்த திரைப்படங்களின் வருவாய் பட்டியலில் ஆறாவது இடத்தினைப் பெற்றது. மேலும், அதிக வசூல் செய்த உலக திரைப்படங்களின் பட்டியலில் 31 ஆம் இடத்தினைப் பிடித்தது.  
*ஜோக்கர்* பல்வேறு விருதுகளை வென்றது. 92ஆவது அகாதமி விருதுகள் விழாவில் இத்திரைப்படம் 11 பரிந்துரைகளைப் பெற்றது. அவற்றில் இரண்டினை வென்றது - சிறந்த நடிகர் - ஜோக்குவின் பீனிக்சிற்கும் மற்றும் சிறந்த இசை - ஹில்துர் குட்னடொட்டிர்கும். பீனிக்சு மற்றும் குட்னடொட்டிர் கோல்டன் குளோப் விருது மற்றும் பிரித்தானிய அகாடமி திரைப்பட விருதுகள் ஆகியவற்றினையும் வென்றனர். ஜோக்கராக நடித்த நடிகருக்கு வழங்கப்படும் இரண்டாவது அகாதமி விருதாகும். முன்னர் 2009 இல் த டார்க் நைட் திரைப்படத்தில் ஜோக்கராக நடித்ததற்கு ஹீத் லெட்ஜர் அகாதமி விருதினை வென்றார்.
# ஷோவான நாராயண்

**ஷோவான நாராயண்** (*Shovana Narayan*) என்பவர் ஒரு பிரபலமான இந்திய கதக் நடனக் கலைஞர் ஆவார். கதக் கலைஞரான இவர், இந்திய தணிக்கை மற்றும் கணக்கு பணி அதிகாரியாகவும், பணியாற்றினார். இவர் இந்தியாவிலும் உலகெங்கிலும் நடன நிகழ்ச்சிகளை நிகழ்த்துகிறார். மேலும் இவருக்கு இந்திய அரசால் பத்மசிறீ விருது வழங்கப்பட்டுள்ளது. இவரது குரு பிர்ஜு மகாராஜ் ஆவார்.
# ஷோவான நாராயண்

## ஆரம்பகால வாழ்க்கை மற்றும் கல்வி

நாராயண் இந்தியாவின் தில்லியில் உள்ள மிராண்டா ஹவுஸில் 1972 இல் இயற்பியலில் முதுகலைப் பட்டம் பெற்றார். 2008 ஆம் ஆண்டில் சென்னை பல்கலைக்கழகத்தில் பாதுகாப்பு மற்றும் மூலோபாய ஆய்வுகளில் எம்ஃபில் மற்றும் 2001 இல் பஞ்சாப் பல்கலைக்கழகத்தில் சமூக அறிவியலில் எம்.பில் ஆகியவற்றை முடித்தார். இவர் இந்திய தணிக்கை மற்றும் கணக்கு சேவைக்கான தொழில் அதிகாரியாகவும் பணியாற்றி 2010 இல் ஓய்வு பெற்றார். இவர் இந்தியாவின் ஆஸ்திரிய தூதர் (ஓய்வு பெற்றவர்) டாக்டர் ஹெர்பர்ட் ட்ராக்ஸை மணந்தார்.
# ஷோவான நாராயண்

## நடன வாழ்க்கையில் சாதனைகள்

' **நிகழ்த்துநர், ஆசிரியர்' என்ற முறையில்**, ஷோவானா நாராயண் இந்தியாவின் தற்காலத்தின் மிகவும் புகழ்பெற்ற மற்றும் சிறந்த கதக் வல்லுனர்களில் ஒருவர்; நடன இயக்குநர் மற்றும் கலைஞர் என நன்கு அறியப்பட்டவர். இவர் ஆடல் கலையில் தனது தடத்தை ஆழமாகவும், முதிர்ச்சியுடனும் பதித்துள்ளார். இவர் மதிப்புமிக்க பல தேசிய மற்றும் சர்வதேச விழாக்களில் உலகெங்கிலும் உள்ள பார்வையாளர்களை மெய்மறக்கச் செய்துள்ளார். இவர் பல நாட்டு மற்றும் அரசு தலைவர்களின் முன்னிலையில் ஆடலை நிகழ்த்தினார். மேலும் பல கதக் கலைஞர்களுக்கு பயிற்சியளித்துள்ளார். அவர்களில் சிலர் இளம் தலைமுறையின் முன்னணி கலைஞர்களாக உள்ளனர்.  
ஒரு ' **நடன இயக்குநர்-நிகழ்த்துநராக**', ஷோவானா நாராயண், மேற்கத்திய செவ்வியல் பாலே, ஸ்பானிஷ் ஃபிளமெங்கோ, காற் கொட்டுத் தாள நடனம், பௌத்த பிக்குகளுடனான பௌத்த மந்திரங்கள் மற்றும் மேற்கத்திய செவ்வியல் இசை இசையமைப்பாளர்களுடன் சர்வதேச ஒத்துழைப்பு படைப்புகளை முன்னெடுத்து தயாரித்துள்ளார். 1994 இல் "தி டான் ஆஃப்டர்" இல் மேறகத்திய செவ்வியல் நடனம்-கதக்-ஸ்பானிஷ் ஃபிளமெங்கோ சம்பந்தப்பட்ட முதல் முத்தொகுப்பின் படைப்புத்திற இயக்குநர்-தயாரிப்பாளர்-நடனக் கலைஞராக இருந்தார். புது தில்லியில் 2003 ஆண்டு நடைபெற்ற 6 வது அபிலிம்பிக்சின் துவக்க மற்றும் நிறைவு விழாக்களின் படைப்புத்திற இயக்குநராகவும் இருந்தார். 2010 ஆம் ஆண்டில் தில்லியின் காமன்வெல்த் விளையாட்டு துவக்க மற்றும் நிறைவு விழாக்களை சிறப்பாக வழங்கினார். பல இந்திய செவ்வியல் நடன பாணிகளின் முன்னணி நடனக் கலைஞர்களுடன் பல இணைந்து பல படைப்புகளை இவர் முன்னெடுத்து வந்துள்ளார். படைப்புத்திற இயக்குநர்-தயாரிப்பாளராகவும் இருந்துள்ளார்.  
ஷோவானா தொண்டுள்ளம்படைத்த ஒரு நடனக் கலைஞர் ஆவார். இவர் கார்கில் போர், ஆழிப்பேரலை மற்றும் பீகார் வெள்ளத்தால் பாதிக்கப்பட்ட குடும்பங்களுக்கு உதவ முயற்சித்தார். இவர் பெண்கள் பிரச்சினைகள் மற்றும் பிற சமூகப் பிரச்சினைகள் குறித்த கருத்தியல் சார்ந்த கூட்டு நடனங்களை ஆடியுள்ளார்.
# ஷோவான நாராயண்

## ஆய்வு மற்றும் திரைப்படங்கள்

கயாவுக்கு அருகிலுள்ள 8 கதக் கிராமங்களை ஆவணப்படம் மற்றும் அதிகாரப்பூர்வ பதிவுகளுடன் ஷோவானா ஆராய்ச்சி செய்து கண்டுபிடித்துள்ளார். இவர் சமஸ்கிருதம் மற்றும் கல்வெட்டுத் துறை அறிஞரான டாக்டர் கே. கே. மிஸ்ராவின் ஒத்துழைப்புடன், கிமு 4 ஆம் நூற்றாண்டு காலகட்டத்தின் கதக் தொடர்பான அசோகன்-பிராமி எழுத்துகளில் பிரகிருத கல்வெட்டைக் கண்டுபிடித்தார். 'Dance of the Temples' என்ற தலைப்பில் அழியாத கஜுராஹோ கோயில்களின் தத்துவம் மற்றும் தொன்மத்தைப் பற்றிய ஒரு நடன கானொளியை வெளியே கொண்டு வந்த முதல் நடனக் கலைஞர் இவர். "அக்பர்ஸ் பிரிட்ஜ்" (இந்தி) மற்றும் "தாஸ் கெஹெய்ம்னிஸ் டெஸ் இண்டிசெஸ் டான்ஸ்" (ஜெர்மன்) போன்ற படங்களில் முன்னணி பாத்திரமேற்று நடித்துள்ளார்.  
ஆழ்ந்த ஆராய்ச்சியுடன் 80 க்கும் மேற்பட்ட கட்டுரைகளை பல தேசிய செய்தித்தாள்கள், பத்திரிகைகள் போன்றவற்றில் வெளியிட்டுள்ளார். அதாவது டைம்ஸ் ஆஃப் இந்தியா, தி ட்ரிப்யூன், தி ஆசியன் ஏஜ், சங்கீத நாடக அகாடமி, ராஜஸ்தான் பல்கலைக்கழகம், யுனெஸ்கோ மற்றும் பல இதழ்களில்.
# ஷோவான நாராயண்

## புத்தகங்கள்

; ஷோவன நாராயண் எழுதிய புத்தகங்கள்
-
-
-
-
-
-
-
-
-
;
; ஷோவான நாராயண் பற்றியவை
-
# ஷோவான நாராயண்

## பெற்ற விருதுகள் மற்றும் கௌரவங்கள்

- பத்மசிறீ, 1992
- சங்கீத நாடக அகாதமி விருது 1999–2000
- டெல்லி அரசின் பரிஷத் சம்மன்
- ராஜீவ் ஸ்மிருதி புராஸ்கர்
- பீகார் கௌரவ் புராஸ்கர், 1985
- இந்திரா பிரியதர்ஷினி சம்மன்
- ராஜதானி ரத்னா விருது
- சிருங்கர் ஷிரோமணி விருது
- ரோட்டரி சர்வதேச விருது
- பாரத் நிர்மன் விருது
- தேசிய ஒருங்கிணைப்பு விருது
- ஓஸ்கா விருது (ஜப்பான்), 1990-91
- தாதாபாய் நௌரோஜி விருது, 1993
- கெல்வினேட்டரின் ஜிஆர்எஸ் விருது
- எப்ஐசிசிஐ இன் பெலோ விருது
# விக்கிப்பீடியா:பங்களிப்பாளர் அறிமுகம்/வசந்த லட்சுமி

**வெ. வசந்த லட்சுமி** 2018 இல் நடைபெற்ற வேங்கைத் திட்டம் 1.0 திட்டத்தின் மூலம் விக்கிக்கு அறிமுகமாகி, அதைத் தொடர்ந்து நடைபெற்ற புதுப் பயனர் போட்டியில் இரண்டாமிடம் பெற்றவர். இவர் தொடர்ந்து விக்கித் திட்டங்களுக்கு சிறப்பாகப் பங்களித்து வருகிறார். கணிதத்தில் முதுகலை பட்டதாரியான இவர் தமிழ்நாடு, சேலம் மாவட்டம், கன்னங்குறிச்சியைச் சேர்ந்தவர். அண்மையில் நடைபெற்ற வேங்கை திட்டப்போட்டியிலும் முன்னணிப் பங்களிப்பாளராக விளங்கியுள்ளார்.
# கிருஷ்ணனாட்டம்

**கிருஷ்ணாட்டம்** ( மலையாளம் : சல்லாத், IAST : Kṛṣṇaāṭṭaṃ) என்று அழைக்கப்படும் கிருஷ்ணாட்டம் என்பது இந்தியாவின் கேரளாவில் உள்ளகுருவாயூரப்பன் கோவிலில் ஆடப்படும் ஒரு நாட்டுப்புற நடனக்கலை ஆகும். இது ஒரு நாட்டிய நாடகமாகும். கிருஷ்ணனின் கதையை எட்டு நாடகங்களின் வரிசையில் முன்வைக்கிறது. இது வடக்கு கேரளாவில் கோழிக்கோடு சாமூத்திரி ராஜாவான மனவேதா (கி.பி 1585–1658) என்பவரால் உருவாக்கப்பட்ட நாடக உரை வடிவத்தை அடிபடையாகக் கொண்டது. இதன் எட்டு நாடகங்களும் கிருஷ்ணனின் எட்டு அவதாரங்களான, காளியமர்தனம், ராசக்கிரீடை, கம்சவதம், சுயம்வரம், பானாயுதம், விவிதவதம் மற்றும் சுவர்க்காரோகனம். ஆகியவற்றை வெளிப்படுத்துவன. இந்தக் கலையானது கேரளாவின் திருச்ச்சூர் மாவட்டம், குருவாயூர் குருவாயூரப்பன் கோயிலில் வழக்கமாக நிகழ்த்தப்படுவதால் அழியாமல் காக்கப்பட்டு இன்றும் நிகழ்த்தப்படுகிறது.
# கிருஷ்ணனாட்டம்

## வரலாறு

1958 ஆம் ஆண்டில் கோடிக்கோடு நாட்டின் நடனக் கலைஞர்கள் குழு குருவாயூர் கோவிலைப் பராமரிக்க வேண்டி அக்கோயிலுக்கு வந்தனர். அதுமுதல் கலைஞர்கள் மட்டுமே கொண்ட குழுவால் இன்றுவரை அக்கோயில் நன்கு பராமரிக்கப்படுகிறது. கிருஷ்ணனாட்டம் கோழிக்கோட்டின் ஜாமோரின் மனவேதாஎன்பவர் கி.பி. 1654 ஆம் ஆண்டு எழுதிய கிருஷ்ணாகீதி என்ற நாடகத்தை அடிப்படையாகக் கொண்டது. மனவேதா கிருஷ்ணர் நேரில் வந்து மயிலிறகுத் தருவது போன்ற காட்சியைக் கண்டார். எனவே இந்த நாட்டிய நாடகத்தின் முக்கிய அடையாளமாக மயிலிறகு திகழ்கிறது. . கிருஷ்ணனாட்டம் நிகழ்த்தும் கலைஞர்கள் ஒரு மயிலிறகினை நிகழ்வின்பொழுது அணிந்துகொள்வர். இது மனவேதாவிற்கு கிருஷ்ணர் அருள்புரிந்த காட்சியை நினைகூர்வதாக அமைகிறது.
# கிருஷ்ணனாட்டம்

## மயிலிறகும் அவதாரங்களும்

மனவேத மன்னர் கிருஷ்ணரை நேரில் காண வேண்டும் என்ற தீராத ஆவல் கொண்டிருந்தார். இந்த தனது லட்சியம் குறித்து வில்வமங்கலம் என்ற கிருஷ்ணன் கோயில் பூசாரியிடம் கூறினார். அடுத்த நாள் பூசாரி குருவாயூரப்பன்மனவேதாவைக் காண ஒப்புதல் கொடுத்திருப்பதாகவும், அதிகாலை நேரத்தில் எலஞ்சி மரத்தடியில் விளையாடும் கிருஷ்ணரை அவர் பார்க்கலாம் எனவும் கூறினார். ஆயினும் மனவேதா மன்னர் கிருஷ்ணரைப் பார்க்க மட்டுமே முடியும்; அவரைத் தொடக்கூடாது என்ற நிபந்தனையை விதித்திருப்பதாகவும் கூறினார். இந்த ஒப்பந்தத்தின்படி, மனவேதா குருவாயுரப்பனை எலஞ்சி மரத்தடியில் விளையாடும் ஸ்ரீ கிருஷ்ணரை சிறு குழந்தை வடிவத்தில் பார்த்தபோது, மன்னர் மிகவும் உணர்வுவயப்பட்டு இருந்தார், அவர் புளங்காகிதம் அடைந்து தன்னை மறந்து, சிறிய ஸ்ரீ கிருஷ்ணரை அள்ளியெடுத்து அரவணைக்க விரைந்தார். "இது நடக்கும் என்று வில்வமங்கலம் என்னிடம் சொல்லவில்லை" என்று கூறி குருவாயூரப்பன் உடனடியாக அங்கிருந்து மறைந்தார். இருப்பினும், பகவான் கிருஷ்ணரின் தலையில் அணிந்திருக்கும் மயிற்பீலிக் கொத்தில் இருந்து மனவேத மன்னருக்கு ஒரு மயில் இறகு கிடைத்தது. ஆசீர்வதிக்கப்பட்ட கலை வடிவம் இன்றும் குருவாயூர் கோவிலால் பராமரிக்கப்பட்டு பக்தர்களின் நன்கொடையால் நடத்தப்படுகிறது.
# கிருஷ்ணனாட்டம்

## நூலாசிரியர்

சமூத்திரி மனவேத மன்னர் (கி.பி 1585–1658) ஆனையத் கிருஷ்ணா பிஷாரடி மற்றும் தேசமங்கலத்து வாரியார் ஆகியோரிடமிருந்து கல்வி பெற்றார்.
அவர் 1643 இல் பூர்வ பாரத சம்பு (சமஸ்கிருதம்)என்ற நூலை எழுதினார். 1653 நவம்பர் 16 அன்று கிருஷ்ணனாட்டம் என்ற நாட்டிய நாடகத்தை தனது சொந்த உரையில் எழுதி முடித்தார். அவரது சிலை குருவாயூரில் உள்ள 'பாஞ்சாஜன்யம்' என்ற விருந்தினர் மாளிகை அருகே நிறுவப்பட்டது.
# உபசனா ஆர். சி

**உபசனா ஆர். சி** என்பவர் தமிழ்த் திரைப்பட நடிகை ஆவார். இவர் எண்பத்தெட்டு என்ற திரைப்படத்தின் மூலம் தமிழில் அறிமுகமானார். இவரது இயற்பெயர் உபசனா ராய் என்பதாகும்.
# உபசனா ஆர். சி

### வாழ்க்கை வரலாறு

இவர் குஜராத்<nowiki/>தைச் சேர்ந்தவர். பெங்களூரில் உள்ள கல்லூரியில் மென்பொருள் பொறியியல் படித்தவர்.
# உபசனா ஆர். சி

### படங்கள்

- பிரம்மா.காம்
- கருத்துக்களை பதிவு செய்
- டிராபிக் ராமசாமி
- எண்பத்தெட்டு
# உபசனா ஆர். சி

### தொலைக்காட்சி

1) வில்லா டு வில்லேஜ் - விஜய் தொலைக்காட்சி
# மஞ்சரி சதுர்வேதி

**மஞ்சரி சதுர்வேதி** ஒரு இந்திய கதக் நடனக் கலைஞர் ஆவார். இவர் லக்னோ கரானாவைச் சேர்ந்தவர்.
# மஞ்சரி சதுர்வேதி

## ஆரம்பகால வாழ்க்கை மற்றும் பின்னணி

மஞ்சரி சதுர்வேதி லக்னோவில் நன்கு புகழ்பெற்ற குடும்பத்தில் பிறந்தார். அவரது தாத்தா, நீதிபதி ஹரிசங்கர் சதுர்வேதி, லக்னோ பெஞ்சில் உயர் நீதிமன்ற நீதிபதியாக இருந்தார். அவரது தந்தை பேராசிரியர். ரவிசங்கர் சதுர்வேதி, ஐ.ஐ.டி ரூர்க்கியில் புவியியலாளர் மற்றும் புவி இயற்பியல் பேராசிரியராகவும், லக்னோவில் ரிமோட் சென்சிங் அப்ளிகேஷன்ஸ் சென்டரை நிறுவிய மரியாதைக்குரிய விண்வெளி விஞ்ஞானியாகவும், கிராமப்புற மேம்பாட்டுக்கான அறிவியல் மற்றும் தொழில்நுட்பத் துறையில் தொலைநோக்கு பார்வையாளராகவும் இருந்தார். அவரது தாயார் சுதா சதுர்வேதி தனது குழந்தைகளிடம் வலுவான மதிப்புகளை வளர்த்த ஒரு தைரியமான, நெகிழ்ச்சியான, நன்கு படித்த பெண்மணியாக இருந்தார். மஞ்சரி தனது ஆரம்ப கால ஆண்டுகளை லக்னோவில் கழித்தார். இவர் கார்மல் கான்வென்ட் மற்றும் ஹோர்னர் பள்ளியில் இருந்து பள்ளிப் படிப்பையும் லக்னோ பல்கலைக்கழகத்தில் உயர் படிப்பையும் செய்தார். லக்னோ பல்கலைக்கழகத்தில் சுற்றுச்சூழல் அறிவியலில் முதுகலை பட்டம் பயின்றார். உத்தர பிரதேச சங்க நாடக அகாதமியின் கீழ் கதக் கேந்திரத்தில் கதக் நடனத்தின் தொழில்முறை பிரிவில் பயிற்சி பெற்றார்.  
அர்ஜுன் மிஸ்ராவின் வழிகாட்டுதலின் கீழ் கதக் நடனத்தில் லக்னோ கரானாவில் ஆரம்பத்தில் பயிற்சி பெற்றார். புரோதிமா பேடியின் நிருத்யாகிராமில் கலாநிதி நாராயணின் கீழ் அபிநயத்தையும் பயின்றார். பஞ்சாபி சூஃபி மரபுகளுக்கு பாபா புல்லே ஷாவின் பங்களிப்பை இவர் நெருக்கமாக ஆய்வு செய்தார். மவ்லானா ரூமி, அமீர் குஸ்ரோ ஆகியோரும் இவரை பாதித்தனர்.
# மஞ்சரி சதுர்வேதி

## தொழில்

சதுர்வேதி கதக் நடனக் கலைஞராக தனது வாழ்க்கையைத் தொடங்கினார். ராஜஸ்தான், காஷ்மீர், அவத், பஞ்சாப், துர்க்மெனிஸ்தான், ஈரான் மற்றும் கிரிகிஸ்தான் போன்ற பல்வேறு வடிவங்களுடன் ஒரு இடைமுகத்தை உருவாக்க இவர் முயற்சிக்கிறார். இவர் குறிப்பாக சூஃபி மாயவாதத்திற்கு ஈர்க்கப்படுகிறார், மேலும் இவரது நடிப்புகளில் இயக்கங்களை இணைக்க முயற்சித்துள்ளார், அவை சுழல் சுழல்களின் தியான நடைமுறைகளை நினைவூட்டுகின்றன. எனவே, இவர் தனது நடன பாணியை சூஃபி கதக் என்று பெயரிடத் தேர்ந்தெடுத்துள்ளார்.
இவர் தாஜ்மஹால் மற்றும் சிட்னி ஓபரா ஹவுஸில் நிகழ்ச்சி நடத்தினார். விசால் பரத்வாஜ் இயக்கிய ஒரு சூபி இசை காணொளியை இவர் செய்தார். இதை குல்சார் எழுதியுள்ளார். இது தேரே இஷ்க் மெய்ன் என அழைக்கப்படுகிறது.  
உலகெங்கிலும் 35க்கும் மேற்பட்ட நாடுகளில் 300 க்கும் மேற்பட்ட இசை நிகழ்ச்சிகளில் பங்கேற்றார். கடந்த இரண்டு தசாப்தங்களில், ஐரோப்பா (பிரான்ஸ், ஜெர்மனி, போர்ச்சுகல், இத்தாலி, ஆஸ்திரியா, சுவிட்சர்லாந்து, இங்கிலாந்து மற்றும் அயர்லாந்து), ஆர்மீனியா, ஜார்ஜியா, மத்திய கிழக்கு (துபாய், பஹ்ரைன், அபுதாபி, கத்தார், குவைத்) தென்கிழக்கு ஆசியா (சிங்கப்பூர், மலேசியா, இலங்கை) மற்றும் மத்திய ஆசியா (துர்க்மெனிஸ்தான், கிர்கிஸ்தான், உஸ்பெகிஸ்தான், தஜிகிஸ்தான்) ஆஸ்திரேலியா மற்றும் அமெரிக்காவுடன் உள்ளிட்ட உலகெங்கிலும் மஞ்சரி இசை நிகழ்ச்சிகளை நடத்தியுள்ளார்.
# மஞ்சரி சதுர்வேதி

## தொழில்

### வேசி திட்டம்

மஞ்சரி சதுர்வேதியின் ஒரு அற்புதமான முயற்சி, வேசி, தவாஃப்ஸுடன் தொடர்புடைய சமூக களங்கங்களை அகற்றுவதற்கும், அதன் மூலம் கலைஞர்களுக்கு சிறப்பான மரியாதை மற்றும் இடத்தை வழங்குவதற்கும் அர்ப்பணிக்கப்பட்டுள்ளது. "வேளாண்மையாளர்களின் இழந்த பாடல்கள் மற்றும் நடனம் - கலைகளில் பாலின பாகுபாடு மற்றும் எதிர்காலத்திற்கான கலையை அது எவ்வாறு வடிவமைக்கிறது" என்பது நம்பமுடியாத பெண்கள் கலைஞர்களின் வாழ்க்கையையும் கதைகளையும் காப்பகப்படுத்தி ஆவணப்படுத்தும் ஒரு திட்டமாகும்.  
மஞ்சரி ஒரு முற்றிலும் புதிய பணியை மேற்கொண்டுள்ளார். இது இசை மற்றும் நடனம் இரண்டையும் நிகழ்த்தியதற்காக சமூகத்தால் களங்கப்படுத்தப்பட்ட பெண்களின் உயிரோட்டமான நடனம் மற்றும் கதைகளை கொண்டுவருவதால் இது நிறைய ஆராய்ச்சி மற்றும் பாலின பாகுபாட்டால் பாதிக்கப்பட்ட ஒரு துரதிர்ஷ்டவசமான சமூகத்தில் கூட ஒரு பகுதியாக இல்லை நிகழ்த்து கலைகளின் ஆவண வரலாறு. ஆகவே, அவர்களின் அற்புதமான கதைகளை உலகுக்குச் சொல்லி அவர்களின் நடனத்தைக் காட்டுகிறோம். போதிய ஆராய்ச்சி மற்றும் ஆவணங்களை அடுத்து, பல கட்டுக்கதைகளும் தவறான எண்ணங்களும் வேசிகளின் வாழ்க்கையையும் வரலாற்றையும் மறைக்கின்றன என்று கருத்து தெரிவித்துள்ளார்.
# போர்டு எதிர் பெராரி

***போர்டு எதிர் பெராரி (ஆங்கிலம்: Ford v Ferrari)*** (ஐரோப்பாவில் ***லெ மான்சு '66***) 2019 இல் வெளிவந்த அமெரிக்க விளையாட்டு நாடகத் திரைப்படம் ஆகும். மேட் டாமன், கிரிஸ்டியன் பேல், ஜோன் பெர்ந்தல், கெயிடியோனா பால்பி, டிரேசி லேட்சு, ஜோஷ் லுகாஸ், நோவா ஜூப், ரெர்னோ ஜிரோன், மற்றும் ரே மெக்கின்னன் ஆகியோர் நடித்துள்ளனர்
# சுமிதா இராஜன்

**சுமிதா இராஜன்** **(Smitha Rajan)** (பிறப்பு 1969) கேரளாவைச் சேர்ந்த ஒரு மோகினியாட்டம் கலைஞர் ஆவார், இவர், புகழ்பெற்ற இந்திய பாரம்பரிய நடன நடன இணைகளான பத்மசிறீ கலாமண்டலம் கிருட்டிணன் நாயர் மற்றும் கலாமண்டலம் கல்யாணிகுட்டி அம்மா ஆகியோரின் பேத்தியாவார். இவரது தாயார் சிறீதேவி ராஜன் ஒரு பிரபலமான மோகினியாட்டம் குரு மற்றும் சுமிதாவின் ஆசிரியரும் ஆவார். இவரது தந்தை மறைந்த டி.ஆர்.ராஜப்பன் ஆவார்.
# சுமிதா இராஜன்

## சுய விவரம்

### இளமைப்பருவம்

சுமிதா இராஜன் கொச்சியில் இருந்து திரிபுனிதுராவில் உள்ள தனது தாய்வழி தாத்தாவின் இல்லத்தில் நடனப் பயிற்சியைத் தொடங்கினார். நடனம் மற்றும் இசையின் சரியான சூழ்நிலையால் வளர்ந்தமையால் சுமிதாவின் இளம் வயதில் நடனம் கற்றுக்கொள்வது அவரது தாய்மொழியில் பேசக் கற்றுக்கொள்வது போலவே இயல்பான ஒன்றாக அமைந்தது. சுமிதாவின் அத்தை, காலா விஜயன் (மோகினியாட்டத்திற்கான சங்க நாடக அகாதமி விருதைப் பெற்றவர்) இளம் சுமிதாவின் திறமையைப் பார்த்த முதல் நபர் ஆவார். திரிபுனிதுராவில் உள்ள தனது பெரிய பெற்றோரின் நிறுவனமான கேரள கலாலயத்தில் ஒரு பயிற்சி வகுப்பின் போது, இவரது அத்தை இளம் வயதிலேயே, சுமிதா மூத்த மாணவர்களுடன் ஒரு முழு சோல்கெட்டு பயிற்சி செய்யும் (ஒரு பொதுவான மோகினியாட்டம் திறனாய்வில் முதல் உருப்படி) நிகழ்ச்சியைக் கண்டார். அப்போதிருந்து குரு கலா விஜயன் இவருக்கு பரதநாட்டியத்தில் பயிற்சி அளிக்கத் தொடங்கினார், சுமிதா தனது 4வது வயதில் பரதநாட்டியத்தில் தனது அரங்கேற்றத்தை செய்தார்.  
இவரது தாயார் குரு சிறீதேவி இராஜன், சுமிதாவுக்கு மோகினியாட்டத்தில் தனது ஆரம்ப பாடங்களைக் கற்றுக் கொடுத்தார். மேலும் சுமிதா தனது 6ஆம் வயதில் மோகினியாட்டத்தில் தனது அரங்கேற்றத்தை நிகழ்த்தினார். பின்னர் இவர் , மோகினியாட்டத்தில் பரவலாக அறியபட்ட இவரின் பாட்டியிடமிருந்து மோகினியாட்டத்தில் தேர்ச்சி பெற்றார். இவரது பெரிய தந்தை குரு கலாமண்டலம் கிருஷ்ணன் நாயர் இவருக்கு கதகளியை கற்றுக் கொடுத்தார்; மற்றும் அவரது முக அபினயாவை (முகபாவனைகள்) நன்றாக வடிவமைத்தார். பேராசிரியர் கல்யாணசுந்தரத்தின் கீழ் சுமிதா பாரம்பரிய கர்நாடக இசையில் பயிற்சியும் பெற்றுள்ளார். 1983 ஆம் ஆண்டு முதல் 14 வயதில் கேரள கலாலயம் என்ற தாய் நிறுவனத்தில் கற்பித்த இவர் 1990 வரை அந்தப் பணியைத் தொடர்ந்தார்.